MUNICIPIUL SATU MARE

PRIMARUL MUNICIPIULUI

Nr. 58573 / 19.10.2022

Kereskényi Gábor, Primar al Municipiului Satu Mare,

În temeiul prevederilor art. 136 alin (1) din OUG nr. 57/2019 privind Codul Administrativ, cu modificările și completările ulterioare, inițiez *Proiectul de hotărâre privind aprobarea modificării Strategiei de tarifare conform rezultatelor Analizei Cost-Beneficiu pentru “Proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”, cod SMIS 123241,* proiect în susţinerea căruia formulez următorul:

**REFERAT DE APROBARE**

Având în vedere:

-Avizul Autorității Naționale de Reglementare pentru Serviciile Comunitare de Utilități Publice nr. 962403/23.08.2022 ,

-Avizul nr.86852/16.08.2022 (AM POIM) al Direcției Generale Program Dezvoltare Durabilă din cadrul Ministerului Investițiilor și Proiectelor Europene privind modificarea Strategiei de tarifare ,

- Prevederile Legii nr. 241/2006 (republicată, cu modificările și completările ulterioare) privind serviciul de alimentare cu apă şi de canalizare,

-Prevederile art.10 alin.(5) și (5^1) din Legea serviciilor comunitare de utilități publice nr. 51 din 8 martie 2006 (republicată, cu modificările și completările ulterioare)

-Raportul de specialitate al Compartimentului Guvernanță Corporativă înregistrat cu nr. 58575/19.10.2022, raportul de specialitate al directorului executiv înregistrat cu nr. 58576/19.10.2022, raportul de specialitate întocmit de Apaserv Satu Mare S.A. nr. 14584/02.09.2022.

În baza prevederilor art.129 alin. (2) lit. b), d) și e), alin (4) lit. e) alin. (7) lit. n), a şi a art. 139 alin.(3), lit. g) și h) din O.U.G nr. 57/2019 privind Codul administrativ propun spre dezbatere şi aprobare Consiliului Local al municipiului Satu Mare Proiectul de hotărâre privind aprobarea modificării Strategiei de tarifare conform rezultatelor Analizei Cost-Beneficiu pentru “Proiectul regional de dezvoltare a infrastructurii de apă și apă uzată din județul Satu Mare /Regiunea Nord-Vest, în perioada 2014-2020”, cod SMIS 123241.

**INIŢIATOR PROIECT**

**PRIMAR**

**Kereskényi Gábor**

Red. Haiduc Dan, 2 ex.